open-index/open-wikipedia-markdown huggingface dataset:
Sebastianin piirikunta (Arkansas)

**Sebastianin piirikunta** on yksi Yhdysvaltain piirikunnista, ja se sijaitsee Arkansas'n osavaltiossa. Sen hallintokeskukset ovat Fort Smith ja Greenwood. Piirikunnassa asuu 128&nbsp;400 asukasta, ja sen pinta-ala on 1&nbsp;377 neliökilometriä.

## Historia
Sebastianin piirikunta muodostettiin vuonna 1851 Crawfordin, Scotin ja Polkin piirikunnista. Piirikunta nimettiin senaattori William K. Sebastianin mukaan.

## Väestö
Sebastianin piirikunnan asukasluku vuonna 2021 oli 128&nbsp;400 asukasta, joista 8,7 prosenttia on ulkomaalaisia. Asukkaiden mediaani-ikä on 37,6 vuotta, ulkomaalaisilla suurempi kuin yhdysvaltalaisilla.

### Väestönkehitys
Väestönkehitys on ollut seuraavaa vuodesta 1860:

## Lähteet
USS Mesa Verde

**USS Mesa Verde** (runkonumero LPD-19) on Yhdysvaltain laivaston San Antonio -luokan maihinnousualus.

## Valmistus

Alus tilattiin 29. helmikuuta 2000 Pascagoulasta Mississippistä Northrop Grumman Ship Systemsin Ingalls Operationsilta, missä köli laskettiin 25. helmikuuta 2003. Alus laskettiin vesille 19. marraskuuta 2004 ja kastettiin 15. tammikuuta 2005 kumminaan Coloradon senaattorin Ben Nighthorse Campbellin puoliso Linda Price Campbell.

Aluksella tehtiin 13.-16. elokuuta 2007 ensimmäiset valmistajan koeajot ja vastaanottokokeet syyskuussa. Alus otettiin palvelukseen 15. joulukuuta Panama Cityssä Floridassa ensimmäisenä päällikkönään Shawn W. Lobree.

## Palvelus
Aluksen kotisatama on Norfolk Virginiassa. Alus lähti 21. toukokuuta 2008 Norfolkista laivastovierailulle Quebeciin Kanadaan, missä se osallistui kaupungin 400-vuotisjuhlallisuuksiin. Aluksella tehtiin 16. elokuuta Floridan rannikolla kestävyystestejä. Se läpäisi 13. syyskuuta kolmannen ja viimeisen testin Mayportin rannikolla. Testeissä aluksen lähistöllä räjäytettiin 10&nbsp;000 naulan räjähdyspanos. Lawrence F. LeGree vastaanotti 6. maaliskuuta 2009 aluksen päällikkyyden Lobreelta.

Alus kiinnittyi 18. helmikuuta 2022 Norfolkin laivastotukikohdassa laituriin 12 oltuaan neljä vuorokautta  Virginia Capesin harjoitusalueella. Alus ankkuroitui Lynnhavenin ankkuripaikka A:han, kunnes jatkoi matkaansa 24. helmikuuta. Alus palasi 4. maaliskuuta laituriin 12, mistä se lähti merelle 8. maaliskuuta palaten 13. maaliskuuta. Alus kiinnittyi 21. maaliskuuta laituriin 10 oltuaan kolme vuorokautta merellä. Se lähti 11. huhtikuuta merelle ja palasi laituriin 6 23. huhtikuuta.

Oltuaan viisi vuorokautta merellä alus kiinnittyi 7. toukokuuta laituriin 14, mistä se lähti 12. toukokuuta. Alus palasi 14. toukokuuta laituriin. Se oli ammustäydennyspaikalle G4, mistä se lähti merelle 12. heinäkuuta. Alus kiinnittyi 16. heinäkuuta laituriin 14.

Oltuaan viikon merellä alus kiinnittyi 29. heinäkuuta laituriin 10, mistä se lähti 15. elokuuta. Pysähdyttyään New Jerseyssä Atlantic Cityn edustalla, jossa alus vastaanotti 16. elokuuta viisi HMLA-773:n helikopteria. Alus kiinnittyi 23. elokuuta Barbadoksella Port Bridgetownin läntiseen aallonmurtajaan suunnitellulle laivastovierailulle.

## Lähteet
Sami Nurmi

**Sami Heikki Nurmi** (s. 6. huhtikuuta 1967 Riihimäki) on suomalainen kenraalimajuri, joka työskentelee puolustusvoimien strategiapäällikkönä.

Nurmi valmistui Kadettikoulusta vuonna 1992 ja suoritti yleisesikuntaupseerin tutkinnon vuonna 2001. Hän on aiemmin toiminut urallaan muun muassa pataljoonan komentajana Uudenmaan prikaatissa 2012–2013, vanhempana osastoesiupseerina puolustusministeriössä 2013–2015, esikuntapäällikön avustajana Euroopan unionin sotilasesikunnassa Brysselissä 2016–2018, Puolustusvoimien viestintäjohtajana 2018–2019, valtakunnallisten maanpuolustuskurssien johtajana 2019–2021 ja puolustusministeriössä kansallisen puolustuksen yksikön johtajana 2021–2024.

## Lähteet
Pentti Petäjä

**Pentti Juhani Petäjä** (25. huhtikuuta 1919 Helsinki – 21. helmikuuta 2000 Helsinki) oli suomalainen arkkitehti, jolla oli virkamiehenä merkittävä vaikutus Suomen kaupunkirakentamiseen maaltamuuton kiivaimpina vuosina 1960–1970-luvuilla.

Petäjä valmistui arkkitehdiksi Teknillisestä korkeakoulusta vuonna 1951. Petäjä piti omaa arkkitehtitoimistoa vuoteen 1957 saakka, jonka jälkeen hän työskenteli arkkitehtina Aravassa ja vuosina 1966-1982 Asuntohallituksen teknillisen osaston johtajana. Petäjä vaikutti muun muassa Rakennusalan kehittämisvaltuuskunnan, Suomen Kaupunkiliiton ja Suomen Arkkitehtiliiton johtoelimissä.

Pentti Petäjän poika oli toimittaja Jukka Petäjä.

## Lähteet
Laragiyan kieli

**Laragiya**, myös **lararia**, on australialaisiin kieliin kuuluva isolaattikieli. Vuoden 2016 väestönlaskennan mukaan kielellä oli 14 puhujaa ja kielen katsotaan olevan uhanalainen.

## Lähteet
Kansakouluntarkastaja

**Kansakouluntarkastaja** oli Suomessa vuosina 1866–1970 toiminut valtion virkamies, jonka tehtävänä oli valvoa kansakoulujen toimintaa.

Asetus kansakoulujen tarkastajista sisältyi vuonna 1866 säädettyyn kansakouluasetukseen. Ensimmäinen kansakoulujen ylitarkastaja oli Uno Cygnaeus. 1870-luvulta lähtien ylitarkastajan apuna toimi paikallistarkastajia, kunnes 1884 jokaiseen lääniin perustettiin Kouluhallituksen alainen piiritarkastajan virka. Myöhemmin perustettiin myös lääniä pienempia tarkastupiirejä. Valtion tarkastajien lisäksi kaupungeilla oli omia kansakouluntarkastajiaan.

Kansakouluntarkastajien tehtävänä oli valvoa ja ohjata piirinsä kansakoulutointa. Kansakoulujen vuosittaisessa tarkastuksessa seurattiin opettajien toimintaa sekä muun muassa koulun yleistä järjestystä, tiloja ja taloudenpitoa. Lisäksi kansakouluntarkastaja muun muassa nimitti uudet opettajat yhdessä kunnan kansakoulujohtokunnan kanssa sekä hoiti opettajien kurinpitoasiat. Kansakouluntarkastajien virat lakkautettiin vuonna 1970, jolloin peruskouluun siirtymisen myötä perustettiin lääninhallituksiin koulutoimentarkastajien virat.

## Lähteet
Bjarni Benediktssonin hallitus (2017)

**Bjarni Benediktssonin hallitus** oli Islannin hallitus, joka astui virkaan 11. tammikuuta 2017 vuoden 2016 parlamenttivaalien jälkeen ja hallitsi 30. marraskuuta 2017 asti. Hallitus oli itsenäisyyspuolueen johtama koalitiohallitus, johon kuuluvat sen lisäksi reformipuolue ja valoisa tulevaisuus. Hallitus koostui 11 ministeristä. 

## Ministerit

|-
| Opetus- ja kulttuuriministeri
| rowspan="2" style="background-color: |
| rowspan="2" | Kristján Þór Júlíusson
| 11. tammikuuta 2017
| 30. marraskuuta 2017
| rowspan="2" | Itsenäisyyspuolue
| rowspan="2" | 
|-
| Pohjoismaisen yhteistyön ministeri
| 24. tammikuuta 2017
| 30. marraskuuta 2017
|-

## Lähteet
Tomé

**Tomé** on satamakaupunki Chilessä. Se sijaitsee Biobíon alueella, Concepciónin maakunnassa.

## Lähteet

## Aiheesta muualla
Worrorran kieli

**Worrorra**, tai **worora**, on wororalaisiin kieliin kuuluva kieli, jota puhutaan Länsi-Australiassa. Se kuuluu wororalaisten kielten läntiseen ryhmään ja worrorralla on kaksi päämurretta.

Vuoden 2006 väestönlaskennan perusteella kielellä oli 22 puhujaa. Kielellä ei ole kirjoitettua muotoa.

## Fonologia

### Konsonantit

Lähde:

### Vokaalit

Lähde:

## Lähteet
Huppupaloyrtit

**Huppupaloyrtit** (*Phlomoides*) on huulikukkaiskasveihin kuuluva kasvisuku, jossa on 170 lajia. Niitä esiintyy alkuperäisinä Kaakkois-Euroopasta Aasiaan.

## Lajeja
* liuskatähkämö (*Phlomoides laciniata*, syn. *Eremostachys laciniata*)
* villapaloyrtti (*Phlomoides speciosa*)
* mukulapaloyrtti (*Phlomoides tuberosa*, syn. *Phlomis tuberosa*)
* kirgisianpaloyrtti (*Phlomoides urodonta*)

## Lähteet

## Aiheesta muualla
* Suomen Lajitietokeskus: Huppupaloyrtit – ''Phlomoides''
Masjanja

**Masjanja** () on venäläinen aikuisten animoitu nettisarja, jonka on luonut Oleg Kuvajev. Sarja on toteutettu Macromedia Flash -animaationa, ja sen jaksoja on ilmestynyt vuodesta 2001. Sarjaa on esitetty myös televisiossa Venäjällä ja Saksassa.

## Hahmot
*Masjanja (Масяня), oikealta nimeltään Marija, parikymppinen pietarilainen nuori nainen ja sarjan päähenkilö. Hänellä on leveä pää, ja hän pukeutunut minihameeseen ja napapaitaan.
*Röhkis (Хрюндель, Hrjundel), oikealta nimeltään Aleksandr, Masjanjan hidasälyinen mutta hyväntahtoinen poikaystävä, pukeutunut haalareihin.
*Takku (Лохматый, Lohmatyi), oikealta nimeltään Anton, heidän ystävänsä, pulska ja huoleton rumpali. Sarjassa selviää myöhemmin, että Takku on ukrainalainen.

Oleg Kuvajev esittää kaikkien hahmojen ääniä.

## Asetelma
*Masjanja* kommentoi sarkastisesti venäläistä arkielämää ja kulttuuri-ilmiöitä. Päähenkilö Masjanja on opiskelijanainen, jota kiinnostaa vain kepeä elämä, johon kuuluvat juhliminen, musiikki, seksi ja huumeet. Sarjan myötä Masjanja aikuistuu ja perustaa perheen poikaystävänsä Röhkiksen kanssa.

## Historia
Alkuun sarjan jaksot olivat noin minuutin mittaisia, ja Kuvajev latasi niitä suoraan Internetiin. Ensimmäisistä vuonna 2001 julkaistuista jaksoista alkaen sarjan suosio kasvoi Venäjällä nopeasti. Vuonna 2003 Kuvajevin oli mahdollista perustaa oma animaatiostudio, ja *Masjanja* siirtyi internetistä televisioon. Muutaman vuoden päästä itsenäisiä televisiokanavia alettiin rajoittaa Venäjällä, ja *Masjanjan* esittäminen keskeytettiin. Kuvajev muutti vaimonsa kanssa Israeliin, ja hän toi sarjan joukkorahoituksen turvin katsottavaksi Mult.ru-Internet-sivustolle. *Masjanja*-jaksoja on nähtävillä myös YouTubessa.

Sarjaa on esitetty myös Saksan televisiossa. Vuonna 2022 valikoima *Masjanja*-jaksoja tekstitettiin suomeksi Suomi–Venäjä-Seuran Tomi Leppäsen suomentamina.

### Jakso 160
22. maaliskuuta 2022, kun Venäjä oli hyökännyt Ukrainaan julkaistiin sarja 160. jakso "Wakizashi-miekka", joka kritisoi voimakkaasti Venäjän osaa konfliktissa ja vertasi presidentti Vladimir Putinia ja hänen toimiaan Adolf Hitleriin. Vastineeksi Venäjän joukkotiedotusvälineiden valvontapalvelu Roskomnadzor rajoitti pääsyä Mult.ru-sivustolle, jossa jakso oli nähtävillä. Kuvajev pystyi ohittamaan rajoituksen perustamalla peilisivuston Multru.com.

## Lähteet

## Aiheesta muualla
*Virallinen kotisivu
*YouTube
*Patreon
Apalaín kieli

**Apalaí** on karibilaisiin kieliin kuuluva kieli, jota puhutaan Brasiliassa. Kielen katsotaan olevan uhanalainen. Vuonna 2010 kielellä arvioitiin olevan 370 puhujaa.

Kieltä kirjoitetaan latinalaisin aakkosin. Raamattu käännettiin kokonaisuudessaan apalaíksi vuonna 2017.

## Lähteet
Lönnhammar

**Lönnhammar** (tunnetaan paikallisesti myös nimellä: *Linhamari*) on kylä entisessä Karjalohjan kunnassa Lohjalla Uudellamaalla. Kylä on todennäköisesti kehittynyt yksinäistalosta useampia maatiloja käsittäväksi kyläksi. Lönnhammarissa toimii muun muassa metalliteollisuuden yritys Mustion Teräs Oy, sekä suuri kaupallinen omenatarha ja moderni omenien lajittelu- ja pakkauslaitos.  Lönnhammarin maasto on tunnusomaisesti harjumaista, ja siellä on suurehko soranottoalue. Lönnhammaria halkoo seututie 104, jonka välittömässä tuntumassa on kirkasvetinen Lönnhammarinjärvi. Lönnhammarissa on aikaisemmin sijainnut kaksi elintarvikemyymälää.

## Lähteet
Francesco Scali

**Francesco Scali** (s. 9. maaliskuuta 1959 Rooma, Italia) on italialainen luonnenäyttelijä ja koomikko. Pienehköstä roomalaisesta teatterista hänet löysi ohjaaja Federico Fellini vuoden 1983 etsiessään esiintyjiä elokuvaan *E la nave va* (Fellinin laiva). Scali tunnetaan muun muassa munkin osasta elokuvassa ''Ruusun nimi'' vuodelta 1986. Hänen tunnetuin televisioroolinsa on Suomessa Ylelläkin useampaan kertaan esitetystä sarjasta ''Isä Matteon tutkimuksia'', jossa hän näyttelee suntio Pippoa.

## Lähteet
RollerCoaster Tycoon (pelisarja)

**RollerCoaster Tycoon** on Chris Sawyerin aloittama pelisarja, jossa rakennetaan vuoristoratoja.

Sawyer kehitti sarjan kaksi ensimmäistä peliä itse. Kolmannen kehitti Frontier Developments.
Pelisarjan immateriaalioikeudet ja tavaramerkit omistaa Sawyer, joita hän lisensoi Atari Interactiven tytäryhtiölle RCTO Productionsille. Sawyer pysyy etäällä Atarin pelien kehityksestä ja suunnittelusta.
Atarin lisenssi sarjaan oli vanhenemassa kesällä 2022, mutta lisenssiä jatkettiin kymmeneksi vuodeksi.

## Pelit
### RollerCoaster Tycoon
*[[RollerCoaster Tycoon]]* on sarjan ensimmäinen peli. Pelin julkaisi MicroProse vuonna 1999.

### RollerCoaster Tycoon 2
*[[RollerCoaster Tycoon 2]]* on sarjan viimeinen peli, jonka Sawyer kehitti.

### RollerCoaster Tycoon 3
*[[RollerCoaster Tycoon 3]]* on pelisarjan kolmas peli. Pelisarjan aloittanut Chris Sawyer oli mukana konsulttina, mutta jätti kehityksen muutoin Frontier Developmentsille.

Huhtikuussa 2024 Atari osti pelin julkaisuoikeudet Frontierilta.

### RollerCoaster Tycoon World
*[[RollerCoaster Tycoon World]]* on Atarin julkaisema peli, joka on julkaistu 16. marraskuuta 2016. Pelin on kehittänyt Nvizzio.

### Spin-offit
* *RollerCoaster Tycoon 3D* (2012), Atari
* *RollerCoaster Tycoon 4 Mobile* (2014), Atari
* *RollerCoaster Tycoon Classic* (2016), Atari
* *RollerCoaster Tycoon Touch* (2017), Atari
* *RollerCoaster Tycoon Adventures* (2018), Atari
* *RollerCoaster Tycoon: Joyride* (2018), Atari
* *RollerCoaster Tycoon Story* (2020), Atari

## Lähteet
Palo (näyttelijäsuku)

Tauno Palon (ent. Brännäs) jälkeläisissä on useita näyttelijöitä, joista muodostuu suomalainen näyttelijäsuku useassa sukupolvessa.

Tauno Palon suku polveutuu 1600-luvulla eläneestä Pedersöreläisestä isännästä Daniel Larsinpojasta. Hänen pojanpoikansa Daniel Johaninpoika Steen (k. 1779) oli kyytirättäri, samoin tämän poika Daniel (1745-1804). Hänen pojanpoikansa Petter Anders Brännäs (1803-1860) taas oli lautamies. Hänen poikiaan olivat mm. valtiopäivämies Karl Johan Brännäs sekä urkuri Petter Brännäs (1838-1885) joka oli Tauno Palon isänisä. Hänellä oli poika Lars Petter Brännäs (1874-1954) joka meni naimisiin Olga Anderssonin kanssa. He olivat Gösta Brännäsin sekä Tauno Palon (ent. Brännäs) vanhemmat.

## Palon suku
Tauno Palo ja 1. vaimo Sylvi Sakki: 
*Pertti Palo (1934–2010), näyttelijä, vaimo Ritva Valkama:
**Sanna-Kaisa Palo (s. 1960), näyttelijä
***Emmi Parviainen (s. 1985), näyttelijä
**Maiju Palo, tanssija, tuotantokoordinaattori
*Martti Palo (1943–2009), näyttelijä
Tauno Palo ja 2. vaimo Kirsti Ortola
*Jukka-Pekka Palo (s. 1954), näyttelijä:
**Olga Palo (s. 1985) näyttelijä, käsikirjoittaja, ohjaaja
**Amanda Palo (s. 1989), näyttelijä
Tauno Palon ja Kyllikki Väreen biologinen poika: 
*Esko Salminen, näyttelijä
**Kristo Salminen (s. 1972), näyttelijä, puoliso Johanna Kokko, näyttelijä.
**Kreeta Salminen (s. 1984), näyttelijä, puoliso Ville Tiihonen, näyttelijä.
**Sonja Salminen (s. 1991), näyttelijä

## Katso myös
*Käsi sydämellä

## Lähteet

*Palo (1900 - ) – *[[Kansallisbiografia]]*
*Cederberg, Solfrid: *Daniel Larsson och Brita Sigfridsdotter samt deras efterkommande. Pedersöre-släkterna å Pirilö, Steen Bagarnär, Steen-Smeds-Cederberg, Steen i Jakobstad, å Öster Kivilös, Steen-Brännäs.* Suomen sukututkimusseuran vuosikirja 24(1940) s. 23-227, korj: Gösta Näse, Släkt ock Bygd 1957:1, s. 3.
Chamin piirikunta

**Chamin piirikunta** on piirikunta Oberpfalzin hallintopiirissä Baijerin osavaltiossa Saksassa. Vuoden 2020 lopussa piirikunnassa oli asukasta. Sen keskus on Cham. Piirikunnan pinta-ala on 1&nbsp;527 neliökilometriä, ja siihen kuuluu 39 kuntaa. Idässä piirikunta rajautuu Tšekkiin.

## Lähteet

## Aiheesta muualla

*Piirikunnan verkkosivut
Sidhu Moose Wala

**Shubhdeep Singh Sidhu** (11. kesäkuuta 1993 Moosa, Mansa, Punjab, Intia – 29. toukokuuta 2022 Jawaharke, Mansa, Punjab, Intia), taiteilijanimeltään **Sidhu Moose Wala**, oli intialainen laulaja, rap-artisti, lauluntekijä ja näyttelijä, joka työskenteli punjabimusiikin ja punjabielokuvan parissa. Hän oli myös poliitikko, joka kuului Intian kongressipuolueeseen. Moose Wala aloitti uransa Ninjan kappaleen ”License” lauluntekijänä ja aloitti laulajanuransa duettokappaleella nimeltä ”G Wagon”. Debyyttinsä jälkeen hän teki yhteistyötä Brown Boyzin kanssa useissa Humble Musicin julkaisemissa kappaleissa. Sidhun katsotaan yleisesti olleen yksi sukupolvensa suurimmista punjabitaiteilijoista. Lisäksi häntä on pidetty avainhenkilönä, joka avasi punjabiartisteille oven valtavirran musiikkiin.

Moose Wala sai laajaa huomiota kappaleella ”So High”. Vuonna 2018 hän julkaisi debyyttialbuminsa *[[PBX 1]]*, joka nousi ''Billboard'' Canadian Albums -listalla sijalle 66. Albumin jälkeen hän alkoi julkaista kappaleitaan itsenäisesti. Hänen vuoden  2019 singlensä ”47” sijoittui Britannian singlelistalle. Vuonna 2020 *[[The Guardian]]* nimesi Moose Walan 50 nousevan ja tulevan artistin joukkoon. Kymmenen hänen kappaleistaan ​​on noussut Britannian Aasian listalle, joista kaksi on noussut listan kärkeen. Hänen kappaleensa ”Bambiha Bole” oli maailmanlaajuisen YouTube-musiikkilistan viiden parhaan joukossa. Vuonna 2021 hän julkaisi *[[Moosetape]]n*, jonka kappaleita listattiin maailmanlaajuisesti, mukaan lukien Canadian Hot 100, UK Asian ja New Zealand Hot -listat.

Moose Wala tunnettiin kiistanalaisesta sanoitustyylistään, joka usein edisti asekulttuuria ja haastoi samalla uskonnolliset tunteet, kuten viittauksilla  sikhismin arvostettuun hahmoon Mai Bhagoon ja Khalistan-liikkeeseen. Hän oli kohdannut oikeudellisia haasteita asekulttuurin edistämisessä ja tulenarkojen ja yllyttävien sanoitusten käyttämisessä kappaleissaan. Vuoteen 2022 mennessä häntä vastaan ​​oli vireillä neljä rikostutkintaa. Moose Wala oli Intian kongressipuolueen jäsen, ja hän kilpaili Mansan Punjabin lakiasäätävän kokoonpanon vuoden 2022 vaaleissa tuloksetta.

Tuntemattomat hyökkääjät ampuivat Moose Walan kuoliaaksi autoonsa 29. toukokuuta 2022. Hän matkusti henkilökohtaisessa autossaan eikä ottanut mukaansa osavaltion hallituksen antamia kahta henkivartijaa eikä luodinkestävää autoaan. Kanadalainen gangsteri, joka toimii Punjabissa, ilmoitti olevansa vastuussa murhasta. Punjabin poliisin alustavan tutkinnan mukaan tapahtuma johtui jengien välisestä kilpailusta. Punjabin pääministeri Bhagwant Mann ilmoitti oikeudellisesta tutkinnasta hänen kuolemansa johdosta.

## Lähteet

## Aiheesta muualla

*
Omens

**Omens** on Lamb of Godin studioalbumi, ja se julkaistiin 7. lokakuuta 2022. Yhtye on kuvaillut albumia vihaisimmaksi levykseen. 
## Kappaleet
# 
# 
# 
# 
# 
# 
# 
# 
# 
# 

## Kokoonpano
* Dr. Randall Blythe - laulu
* Mark Morton - kitara
* Willie Adler - kitara
* John Campbell - basso
* Art Cruz - rummut

## Arvostelut
* Imperiumi: 8/10
* Inferno: 
* Kaaoszine: 
* Soundi: 

## Lähteet

## Aiheesta muualla
* 
*
Kantamaya

**Kantamaya** on oletettu mayakielten yhteinen kantamuoto. Arvioiden mukaan kantamaya kehittyi viitisen tuhatta vuotta sitten Väli-Amerikassa.

Nykyisten mayakielten tavoin kantamayan on myös katsottu olevan ergatiivinen kieli.

## Lähteet
Starckjohann (suku)

**Starckjohann** on suomalainen, Saksasta lähtöisin ollut ja Viipuriin asettunut kauppiassuku.

Peter Starckjohann (1837-1882) ja hänen veljenpoikansa Julius Starckjohann (1860-1929) olivat kotoisin Horst-nimiseltä paikkakunnalta Kielin läheltä. Peter Starckjohann saapui Viipuriin 1860 ja perusti oman liikkeen 1868. Julius Starckjohann tuli Suomeen Lyypekistä setänsä aloitteesta ja jatkoi tämän liikettä. Tämän jälkeen liike siirtyi hänen poikiensa, Peter Starckjohann nuoremman (1885-1973) ja Herman Starckjohannin (1889-1944) johtoon. Koko uransa suvun yhtiöiden palveluksessa teki myös kauppaneuvoksen arvonimen saanut Bernt Starckjohann (1923–1997), Hermann Starckjohannin poika.

## Lähteet
USS Yorktown (CG-48)

**USS Yorktown** (runkonumero CG-48) oli Yhdysvaltain laivaston Ticonderoga -luokan ohjusristeilijä, joka oli käytössä vuosina 1984-2004. Se oli nimetty Yorktownin taistelun mukaan.

## Valmistus

Alus tilattiin Mississipistä Pascagoulasta Ingalls Shipbuildingilta, missä köli laskettiin 19. lokakuuta 1981. Se laskettiin vesille 17. tammikuuta 1983 ja otettiin palvelukseen 4. heinäkuuta 1984.

## Palvelus
Alus poistettiin palveluksesta 3. joulukuuta 2004.

## Lähteet
Arne Sacklén

**Arne Alfred Sacklén** (13. heinäkuuta 1906 Espoo – 29. tammikuuta 1980 Helsinki) oli suomalainen liikennöitsijä, yrittäjä ja yritysjohtaja, joka sai liikenneneuvoksen arvonimen.

Sacklén ryhtyi liikennöitsijäksi Helsingissä vuonna 1928 ajamalla taksia, mutta siirtyi muutaman vuoden päästä linja-autoliikenteeseen.  Vuonna 1935 hän oli perustamassa Länsi-Uudenmaan Liikenne -yhtiötä, mutta toimi siinä vain hyvin lyhyen ajan, koska perusti jo seuraavana vuonna Matkustajain Auto -yhtiön. 1930-luvulla Sacklénin yhtiö ajoi myös kuorma-autolinjaa, mutta keskittyi 1938 vain linja-autoihin.  Matkustajain Auton omistamien autojen ja ajamien linjojen määrä kasvoi niin, että se oli jo 1950-luvun puolivälissä suurimpia pääkaupunkiseudun liikennöintiyrityksistä. Yritys myytiin vuonna 1966 Someron Linjalle, jolloin Sacklénista tuli uuden omistajayhtiön osakas ja toimitusjohtaja. Sacklén tunnettiin perehtymisestään kansainväliseen autoteollisuuteen ja liikennöintiin. Liikenneneuvoksen arvonimen hän sai vuonna 1969. 

## Lähteet
Karamzininranta

**Karamzininranta** () on noin 300 metriä pitkä katu Helsingissä. Se risteää Töölönlahdenkadusta pohjoiseen, kulkee Finlandia-talon ohi ja päättyy Töölönlahteen. Karamzininranta rajaa Etu-Töölön ja Kluuvin kaupunginosat. Väylän itäpuolella sijaitsee Töölönlahdenpuisto.

Katu on nimetty Aurora Karamzinin mukaan. Hänen mukaansa on nimetty Helsingissä myös Aurorankatu, Auroransilta ja Auroran sairaala.

## Katso myös
* Baana
* Hakasalmen huvila
* Kansalaistori
* Pikku-Finlandia

## Lähteet
* Jalankulun ja pyöräilyn kadut. Helsingin karttapalvelu.

## Aiheesta muualla
Töölönlahdenkatu

**Töölönlahdenkatu** () on noin 430 metriä pitkä katu Helsingin Kluuvissa. Se alkaa Elielinaukiolta, kulkee Sanomatalon ja keskustakirjasto Oodin itäpuolitse, tekee sen jälkeen jyrkän mutkan vasempaan ja päättyy Mannerheimintiehen Musiikkitalon ja Hakasalmen huvilan välissä. Töölönlahdenkadun poikkikatuja ovat Eero Erkon katu, Alvar Aallon katu ja Karamzininranta.

Katu rakennettiin vuonna 1998  kupeeseen entiselle Töölön tavararatapihalle. Makasiinit purettiin vuonna 2006, ja tilalle rakennettiin Kansalaistori, Musiikkitalo ja keskustakirjasto Oodi. Töölönlahdenkatu ristesi Helsingin satamaradan kanssa makasiinien koillispuolella, kunnes rata purettiin vuonna 2009.

## Kuvia

## Katso myös
* Kansalaistori
* Töölönlahdenpuisto

## Lähteet

## Aiheesta muualla
Raasepori Festival

**Raasepori Festival** on Raaseporissa järjestettävä musiikkitapahtuma. Vuonna 2024 se järjestettiin 16.-17. elokuuta Tammisaaressa Stallörinpuistossa, samassa paikassa kuin vuonna 2023. Raasepori Festival on täysin kaksikielinen tapahtuma, jonka ohjelmistossa nähdäänkin suomalaisia, ruotsalaisia kuin myös ulkomaisia tähtiartisteja. Luvassa on myös korkealaatuista juoma- ja ruokatarjontaa sekä entistä viihtyisämpi tapahtuma-alue.  

Raasepori Festival on järjestetty ensimmäisen kerran vuonna 2019. Tuolloin pääesiintyjänä nähtiin Europe. Ensimmäinen Rasepori Festiaali keräsi noin 5 000 kävijää. Festivaalin on perustanut tapahtuma-alan yritys Loud n Live. Festivaali vaihtoi omistajaa ja järjestäjää vuonna 2022, joka on Nordic Live Productions. Nordic Live Productions Oy on tunnettu myös heidän muista festivaaleista, kuten Aura Fest, Solar Sound Festival ja Vaasa Festival. Vuoden 2022 festivaali järjestettiin Bulevardin puistossa Karjaalla ja keräsi noin 7 000 kävijää. Vuonna 2023 se järjestettiin 18.-19. elokuuta Stallörinpuistossa Tammisaaren keskustassa.  

## Vuoden 2022 artistit

* Erin
* Smith&Thell (SE)
* Ida Paul & Kalle Lindroth
* Molly Sanden (SE)
* Ressu Redford
* Haloo Helsinki!
* Arttu Wiskari
* Icona Pop (SE)
* The Rasmus
* Maija Vilkkumaa
* Apocalyptica
* The Sounds

## Vuoden 2023 artistit

* Gyllene Tider (SE)
* Sanna Nielsen (SE)
* KAJ
* Bonnie Tyler (UK)
* One Desire
* Svea (SE)
* Carola (SE)

## Vuoden 2024 artistit

* Tomas Ledin 
* Albin Lee Meldau (SE)
* Melissa Horn (SE)
* Patrik Isaksson ft. Frida Andersson 
* Sås & Kopp (vuxenversionen)

* Benjamin Ingrosso (SE)
* Mia Hafrén
* Danny Saucedo (SE)
* Michael Monroe 
* Crimson Peak 
* Superban ft. Mikko Sipola & Ben Granfelt 

## Lähteet
Laura Kuulasmaa

**Laura Kuulasmaa** (KTM) on suomalainen digitaalisen kaupan ammattilainen ja järjestöjohtaja.

Kuulasmaan Kauppakorkeakoulun maisteritutkielma käsitteli teleoperaattorin roolia digitaalisen musiikin jakelussa.

Kuulasmaa työskenteli vuodesta 2000 Elisalla eri tehtävissä. Kuulasmaa on ollut perustamassa Elisalle digitaalisen musiikin kauppaa ja *[[Elisa Kirja|Elisa Kirjassa]]* lanseeraamassa ensin *Elisa Äänikirjaa* 2010 ja sitten *Elisa Kirjaa*.

Vuodesta 2013 Kuulasmaa oli Elisa Viihde -palvelussa tuottajana ja tilaajana. Elisasta tuli suomalaisten av-tuotantojen toiseksi suurin ostaja heti Yleisradion jälkeen. Kuulasmaa hankki *Elisa Viihteelle* yli 50 kotimaista sarjaa ja yli 150 pitkää elokuvaa.

Kuulasmaa valittiin Audiovisual Producers Finland – APFI ry:n toiminnanjohtajaksi 2021. APFI:n tehtäviin kuuluu suomalaisten elokuva- ja tv-tuottajien edunvalvonta, kansainvälistymisen edistäminen ja tekijänoikeuksien kollektiivinen hallinnointi.

Kuulasmaalla on ollut lukuisia luottamustehtäviä. Hän on ­Luovat ry:n hallituksen jäsen ja Kultainen Venla -palkinnoista päättävän Televisioakatemian hallituksen varapuheenjohtaja, Koulukino ry:n hallituksen ­jäsen ja Tekijänoikeusasioiden neuvottelukunnan jäsen. 

## Lähteet

## Aiheesta muualla
*
Saksagliptiini

**Saksagliptiini** (C18H25N3O2) on pyrrolidiinijohdannaisiin orgaaninen yhdiste. Yhdistettä käytetään lääketieteessä aikuistyypin diabeteksen hoitoon. 

## Ominaisuudet ja käyttö
Saksagliptiinin vaikutukset perustuvat siihen, että se estää dipeptidyylipeptidaasi-4-entsyymin toimintaa. Tämän seurauksena entsyymi ei kykene enää inaktivoimaan inkretiinihormoneja ja insuliinin eritys munuaisten β-soluista lisääntyy. Yhdiste annostellaan tablettina. Lääkeainetta käytetään aikuistyypin diabeteksen hoitoon ja sitä käyttää voidaan yhdessä insuliinin, metformiinin, sulfonyyliureoiden ja dapagliflotsiinin kanssa.

## Haittavaikutukset
Saksagliptiini voi aiheuttaa huonovointisuutta ja ripulia ja herkkyys sukupuolielinten sieni-infektioihin ja virtsatietulehduksiin voi kasvaa. Yhdessä muiden diabeteslääkkeiden kanssa yhdiste voi aiheuttaa verensokeritason laskemista liian alhaiseksi eli hypoglykemiaa. Saksagliptiini pidentää sydämen QT-aikaa ja voi aiheuttaa sydämen vajaatoimintaa.

## Valmistus
Saksagliptiinin synteesin lähtöaineet ovat suojattu 3-hydroksiadamantyyliglysiini ja metanoprolinamidi, jotka reagoivat kondensaatiolla. Seuraavassa vaiheessa amidiryhmästä tehdään nitriili trifluorietikkahappoanhydridin avulla ja viimeinen vaihe on suojauksen poisto happamissa olosuhteissa.
:

## Lähteet
Aarre Kalervo Sarpo

**Aarre Kalervo Sarpo**, vuoteen 1931 **Wallenberg** (15. joulukuuta 1912 Saarijärvi – 14. kesäkuuta 1987 Seinäjoki) oli suomalainen liikenne- ja kuljetusalan yrittäjä ja yritysjohtaja, joka sai liikenneneuvoksen arvonimen.

Sarpon vanhemmat olivat vakuutustarkastaja Matti Vallivaara, aiemmin Wallenberg, ja Hulda Peuru, aiemmin Peuranaho, ja puoliso Alli Vilhelmiina Luoma. Sarpo meni koulun jälkeen 12-vuotiaana ansiotyöhön. Ajokortin hän sai erikoisluvalla 17-vuotiaana ja toimi sitten Berglund & Ylkänen -liikkeen autonkuljettajana Vaasassa. Varusmiespalveluksen jälkeen vuonna 1931 Sarpo ryhtyi ensin vuokra-autoilijaksi ja parin vuoden päästä linja-autonkuljettajaksi. Ensimmäisen oman linja-autonsa hän hankki vuonna 1937 ja aloitti sillä liikennöinnin. Vuonna 1939 hänestä tuli tamperelaisen silloisen Länsi-Linjat Oy:n osakas ja edustaja Seinäjoella, mutta hän jäi pois yhtiöstä jo vuonna 1943. Sarpon liikennöinti linja-autoilla jatkui kymmeniä vuosia sotien jälkeen, mutta hän osallistui myös muuhun liiketoimintaan ja harjoitti lisäksi esimerkiksi betoni-, kappaletavara- ja polttoaineiden kuljetuksia. Sarpolla oli sekä oman alansa että seudullisia luottamustoimia. Liikenneneuvoksen arvonimen hän sai vuonna 1971.

## Lähteet
Ames (Iowa)

**Ames** on kaupunki Yhdysvaltain Iowan osavaltiossa Storyn piirikunnassa. Siellä asui vuonna 2021 66&nbsp;424 asukasta. Asukkaiden mediaani-ikä on 25 vuotta, joka on paljon pienempi kuin koko osavaltion asukkaiden mediaani-ikä (38,5 vuotta). Kaupungin pinta-ala on noin 62,7 neliökilometriä. Kaupungissa sijaitsee Iowan osavaltionyliopisto.

Kaupungin kirkon pysäköintipaikalla tapahtui vuonna 2022 ampuminen, jossa kuoli kaksi ampujan uhria ja ampuja itse.

## Väestö
Kaupungin väestöryhmät ovat seuraavat:

* valkoisia 80,4&nbsp;%
* aasialaisia 11,4&nbsp;%
* latinoja 3,9&nbsp;%
* mustia tai afroamerikkalaisia 3&nbsp;%
* intiaaneja 0,2&nbsp;%
* montaa eri rotua 3,8&nbsp;%

Asukkaista 12,8&nbsp;% on syntynyt ulkomailla ja 90&nbsp;% on Yhdysvaltojen kansalaisia.

## Ilmasto

## Lähteet
Adolf Engler

**Gustav Heinrich Adolf Engler** (25. maaliskuuta 1844 Sagan, Sleesia, Preussi  – 10. lokakuuta 1930 Berliini) oli saksalainen kasvitieteilijä. Hän on tunnettu vaikutusvaltaisista kasvien taksonomiaa ja kasvimaantiedettä käsittelevistä teoksistaan.

## Elämä ja ura
Engler väitteli tohtoriksi Breslaun yliopistossa vuonna 1866. Hänestä tuli vuonna 1871 Münchenin kasvitieteellisten kokoelmien hoitaja, ja vuonna 1878 professori Kielin yliopistossa. Vuonna 1878 Engler valittiin myös Saksan tiedeakatemian jäseneksi. Vuonna 1884 hänet nimitettiin Breslaun yliopiston professoriksi ja kasvitieteellisen puutarhan johtajaksi. Vuosina 1889–1921 hän johti Berliinin kasvitieteellistä puutarhaa. Hän matkusteli paljon laajentaen tietämystä kasvien levinneisyydestä erityisesti Saksan hallitsemassa Itä-Afrikassa. 

Engler teki yhteistyötä Carl Friedrich Philipp von Martiuksen kanssa *Flora Brasiliensis* -teoksessa (1861–1906) ja Alphonse Pyramus de Candollen kanssa *Monographiae Phanerogamarum* -teoksessa (1878–1891). Hänen suurin panoksensa taksonomiaan on hänen yhdessä Karl von Prantlin ja muiden kanssa toimittamansa monumentaalinen teos *Die natürlichen Pflanzenfamilien* (1887–1911), sekä teos *Das Pflanzenreich* (1900–1937), jonka oli määrä kattaa kaikki maapallon lajit. Näissä teoksissa Engler esitti kasvien luokittelujärjestelmän, jonka kasvien järjestelyt tulivat laajalti hyväksytyiksi. Englerin *Syllabus der Pflanzennamen* vuodelta 1892 on edelleen keskeinen hakuteos. Hän perusti myös *Botanische Jahrbücher* -lehden, jota hän toimitti vuodesta 1880 kuolemaansa saakka.  
 
## Lähteet

## Aiheesta muualla
Varjo ja riipus (televisiosarja)

**Varjo ja riipus** on yhdysvaltalainen fantasiasuoratoistotelevisiosarja, jonka Eric Heisserer on kehittänyt Netflixille.  Se perustuu kahteen israelilais-amerikkalaisen kirjailijan Leigh Bardugon luomaan *Grishaverse*-kirjasarjaan: *[[Varjo ja riipus]]* -trilogiaan (2012–2014) ja *[[Korppien kehä]]* -duologiaan (2015–2016). Ensimmäisen kauden kaikki kahdeksan jaksoa saivat ensi-iltansa 23. huhtikuuta 2021. Toinen kausi julkaistiin maaliskuussa 2023 ja se sisältää 8 jaksoa.

Sarjassa seurataan Alina Starkovia (Jessie Mei Li) orpoa kartografia, joka saa selville olevansa Grisha sekä omaavansa kyvyn, jonka avulla pelastaa maansa. Alina joutui hylkäämään Malin (Archie Renaux) lähtiessään Grishojen palatsiin. Siellä Alina tutustuu Varjoon (Ben Barnes) ja saa selville, että kuilu joka uhkaa tuhota hänen maansa, ei ole Ravkan pahin uhka.

Toinen puolisko kertoo Kaz Brekkerista (Freddy Carter) ja tämän tiimistä Inezista (Amita Suman) sekä Jesperista (Kit Young). 

Ensimmäinen kausi perustuu Leigh Bardugoin kirjoihin *Varjo ja riipus* (*Shadow and Bone*, 2012) ja *Korppien kehä* (*Six of Crows*, 2015). Toinen kausi taas perustuu *Saarto ja myrsky* (*Siege and Storm*, 2013), *Tuho ja roihu* (*Ruin and Rising*, 2014) sekä *Hämärän valtakunta* (*Crooked Kingdom*, 2016). Kirjoista kaikki paitsi viimeksi mainittu on suomennettu Aula & Co:n kautta.

## Lähteet

## Aiheesta muualla
* 
* 
*
Ibrahim Arifulla

**Ibrahim Arifulla** (30. toukokuuta 1901, Pori – 12. kesäkuuta 1955, Helsinki) oli tataaritaustainen suomalainen johtaja ja julkaisija.

Arifulla oli Suomen turkkilaisten seura ry:n (Finlandiya Türkleri Birligi) perustajajäsen ja toimi sen puheenjohtajana vuosien ajan. Hän toimi myös muun muassa Suomen Islam-seurakunnan hallituksessa sekä eri turkisalan yhdistysten hallituksissa.

Arifulla oli mukana perustamassa Helsingin Prometheus-kerhoa, jonka puheenjohtajana toimi G. J. Ramstedt. "Turkkilaisen identiteetin" kannattaja Arifulla piti vuonna 1933 kerhon ensimmäisessä kokouksessa mielipiteitä herättäneen esitelmän nimeltään "Idel-Ural: Piirteitä Volgan turkkilaisten vapaustaisteluista", jossa hän muun muassa kutsui *tataaria* venäläiseksi haukkumanimeksi. Arifulla kehotti suomalaisia kutsumaan kaikkia turkinsukuisia kansoja yksinkertaisesti "turkkilaisiksi". Prometheus-kerhon tarkoitus oli yhdistää Venäjän vähemmistökansojen emigrantteja periaatteella "irti Venäjästä". Sen toiminta lakkasi toisen maailmansodan aikaan.

Arifulla julkaisi 1930-luvulla yhdessä Imad Samaletdinin, Abdullah Ahsänin ja hetkellisesti Suomessa asuneen azerin Mehmet Sadikin kanssa lehteä *Yeni Turan*, joka pyrki tiedottamaan suomalaisille Neuvostoliiton turkkilaisten kansojen itsenäisyyspyrkimyksistä. Arifullan artikkeleita julkaistiin *Uudessa Suomessa*, *Suomen Heimossa*, *Prometheus-lehdessä* ja *Karjalan Vapaus*- sekä *Karjalan Huomen* -lehdissä.

Arifulla palveli sota-aikaan sotilasvirkamiehenä. Hänelle myönnettiin 4. luokan Vapaudenristi, talvisodan muistomitali ja jatkosodan muistomitali. 

## Lähteet
* 
* 
* Tervonen, Miikka & Leinonen Johanna (toim.): Vähemmistöt muuttajina – Näkökulmia suomalaisen muuttoliikehistorian moninaisuuteen. Turku : Siirtolaisuusinstituutti, 2021. .
* Hirvonen, Tuomo (toim.): *Suomen Islam-seurakunnan veteraaniteos.* Helsinki : Suomen Islam-seurakunta. 2006. .

### Viitteet
Freddy Carter

**Frederick James "Freddy" Carter** (s. 27. tammikuuta 1993) on brittiläinen näyttelijä ja ohjaaja. Hän näyttelee pääosaa Netflixin alkuperäissarjassa *[[Shadow and Bone]]* Kaz Brekkerina, rosvona ja klubin omistajana. Vuosina 2017–2019 hän näytteli PIN Hawthornea Netflixin draamasarjassa Free Rein.

## Nuoruus ja koulutus
Carter syntyi 27. tammikuuta 1993 Plymouthissa Devonissa ja varttui pääasiassa Somersetissä. Koska hänen isänsä oli armeijassa, hän muutti lapsena useita kertoja ja asui lyhyen aikaa Kyproksella ja Yhdysvalloissa Virginiassa.  Hänen vanhempi veljensä on näyttelijä Tom Austen.  Carter kävi kahden veljensä kanssa koulua Queen's Collegessa Tauntonissa. Tämän jälkeen Carter opiskeli näyttelijäksi Oxford School of Drama -koulussa ja valmistui vuonna 2015.

## Ura
Valmistumisensa jälkeen Carter esiintyi Rose Theatre Kingston -tuotannossa Trevor Nunnin ohjaamassa *The Wars of the Rosesissa*.  Carter debytoi televisiossa sotilaana vuoden 2017 DC Comics -elokuvassa *[[Wonder Woman]]*. Samana vuonna Carter sai ensimmäisen tärkeän roolinsa päähenkilönä Peter "Pin" Hawthornena Netflix-sarjassa *[[Free Rein]]*. Hän näytteli roolia myös joulun ja ystävänpäivän erikoisjaksoissa. Carter näytteli Alexander Flintin roolia vuonna 2018 Harley Granville-Barkerin teatterituotannossa *Agnes Colander* Bathissa Theatre Royalin Ustinov-studiossa. Carter näytteli sitten Ellisiä vuoden 2018 kauhuelokuvassa *[[The Convent (vuoden 2018 elokuva)|The Convent]]*.

Vuonna 2019 Carter kirjoitti ja ohjasi ensimmäisen lyhytelokuvansa *No. 89*.  Hänellä oli myös päärooli Tomina Channel 5 -minisarjassa *[[15 Days]]* ja toistuva rooli Jason Ripperina amerikkalaisessa DC Comics -sarjassa *[[Pennyworth]]*. Carter näytteli Kaz Brekkeria vuoden 2021 Netflix-sarjassa *[[Shadow and Bone]]*.

## Yksityiselämä
Carter on seurustellut näyttelijä Caroline Fordin kanssa vuodesta 2018 lähtien, jolloin he tapasivat *[[Free Rein]]* -elokuvan kuvauksissa. Carter harrastaa valokuvausta.

## Filmografia
}
| Ohjaaja ja käsikirjoittaja
|}
Sand Point

**Sand Point** (tunnetaan myös nimellä **Qagan Tayagungin**) on kaupunki Yhdysvaltain Alaskan osavaltion eteläosissa, Aleutians Eastin piirikunnassa. Kaupunki on piirikuntansa hallintokeskus. Siellä asuu 1&nbsp;064 asukasta, ja luokittelun mukaan he kaikki asuvat maaseudulla.

## Väestö
Kaupungin väestö on 1&nbsp;064 asukasta. Kaupungin asukkaista 14,8 prosenttia on syntynyt ulkomailla vuonna 2019. Vielä vuonna 2018 ulkomailla syntyneitä oli 18 prosenttia. Ulkomailla syntyneet ovat keskimäärin vanhempia kuin Yhdysvalloissa syntyneet. Asukkaista 88 prosentilla on maan kansalaisuus. Kaupungissa on 422 taloutta.

## Lähteet
Benedikt Jóhannesson

**Benedikt Jóhannesson** (s. 4. toukokuuta 1955) on islantilainen reformipuolueen poliitikko, joka istui kansanedustajana Alltingissä vuosina 2016–2017 ja toimi Islannin valtiovarainministerinä vuonna 2017.

Benedikt syntyi Reykjavíkissä. Hän suoritti vuonna 1977 kandidaatintutkinnon Wisconsinin yliopistossa pääaineenaan matematiikka ja sivuaineenaan taloustiede. Vuonna 1979 hän suoritti Floridan osavaltionyliopistossa tilastotieteen maisterintutkinnon, ja vuonna 1981 hän väitteli tohtoriksi aiheenaan tilastotiede ja matematiikka. Vuosina 1982–1986 hän työskeneteli opettajana reykjavíkiläisessä lukiossa. Vuonna 1984 hän perusti Talnakönnun-konsulttiyhtiön, jota hän johti vuoteen 2016 asti.

Vuoden 2016 parlamenttivaaleissa Benedikt valittiin Alltingiin Norðausturkjördæmi-vaalipiiristä. Tammikuussa 2017 hänet nimitettiin valtiovarainministeriksi, jossa virassa hän toimi saman vuoden marraskuuhun asti. Vuoden 2017 parlamenttivaaleissa Benediktiä ei valittu Alltingiin.

Benedikt on naimisissa Vigdís Jónsdóttirin kanssa. Heillä on kolme aikuista lasta.

## Lähteet
Elmoren piirikunta (Alabama)

**Elmoren piirikunta** on Yhdysvaltain Alabaman osavaltiossa sijaitseva piirikunta, jossa asuu 89&nbsp;304 asukasta. Piirikunnan pinta-ala on 1&nbsp;611 neliökilometriä. Piirikunnan hallintokeskus on Wetumpka ja suurin kaupunki Millbrook.

## Historia
Piirikunta perustettiin vuonna 1866 Coosan, Autaugan ja Montgomeryn piirikunnista. Piirikunta nimettiin John Archer Elmoren mukaan.

## Lähteet
Central (Alaska)

**Central** on väestönlaskennallinen paikka Yhdysvaltain Alaskan osavaltiossa, noin 200 kilometrin päässä Fairbanksistä. Centralissa asuu 96 asukasta, ja asukkaiden mediaani-ikä on 67 vuotta, joka on 32 vuotta korkeampi kuin kaikkien alaskalaisten mediaani-ikä.

## Ilmasto

## Lähteet
NGC 2537

**NGC 2537** on kääpiögalaksi, jota kutsutaan usein "Karhuntassugalaksiksi" (Bear Paw Galaxy). Ilveksen tähdistössä 26 miljoonan valovuoden päässä Maasta sijaitseva galaksi on läpimitaltaan noin 13&nbsp;000 valovuotta.

## Lähteet
Laura Birnin filmografia ja esiintymiset

Tämä on **[[Laura Birn]]in filmografia ja esiintymiset**.

## Elokuvat

## Lyhytelokuvat

## Televisio

## Ääninäyttelijänä

## Teatteri

## Lähteet

* 

### Viitteet

## Aiheesta muualla

* 
* 
*
Eurooppatie E39

**Eurooppatie E39** on pohjois-etelä -suuntainen eurooppatie Norjassa ja Tanskassa. Tiehen sisältyy yhdeksän lauttamatkaa, mikä on eniten yhdellä tiellä Euroopassa.

## Reitti
Tien reitti kulkee Norjan Trondheimistä lukuisten siltojen ja lauttojen kautta Norjan rannikkoa pitkin Bergenin ja Stavangerin ohi Kristiansandiin, josta on kolmen tunnin ja 15 minuutin lauttamatka Tanskan Hirtshalsiin. Tanskassa tie kulkee Hirtshalsista Aalborgiin.

Reitille Norjan vuonojen ylittämiseksi on kaavailtu yli 40 miljardin dollarin hintaisia kelluvia tunneleita lauttojen ja siltojen korvaamiseksi.

## Galleria

E39 - Denmark.svg|Eurooppatie E39:n reitti Tanskassa.
Map E39 (Norway).svg|Eurooppatie E39:n reitti Norjassa.
Route E39 in Denmark (Hjoerring) ubt.JPG|Tietä Tanskassa lähellä Hjørringiä.
Gjemnessundbrua2-Norway.jpg|Reitillä sijaitseva Gjemnessundin silta Gjemnesissä Norjassa.


## Lähteet
Rock Islandin piirikunta

**Rock Islandin piirikunta** () on Yhdysvaltojen Illinois’n osavaltiossa sijaitseva piirikunta. Sen väkiluku oli 144&nbsp;672 vuonna 2020. Piirikunnan hallintokeskus on Rock Islandin kaupunki ja suurin kaupunki on Moline. Piirikunta on perustettu vuonna 1831. Rock Islandin piirikunta on nimetty Rock Island -saaren mukaan, jossa toimii nykyään Rock Island Arsenal -arsenaali.

## Väestö
Vuonna 2020 Rock Islandin piirikunnan 144&nbsp;672 asukkaasta valkoisia oli 82,6&nbsp;%, mustia 11,1&nbsp;%, aasialaisia 2,7&nbsp;% ja alkuperäisasukkaita 0,6&nbsp;%. 13,3&nbsp;% asukkaista puhui kotonaan jotain muuta kieltä kuin englantia ja 7,8&nbsp;% asukkaista oli syntynyt ulkomailla.

## Lähteet

## Aiheesta muualla
Brives-Charensac

**Brives-Charensac** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Loirejoen varrella, aivan Le Puy-en-Velayn kaupungin itäpuolella.

Kaksi kylää, joen oikealla rannalla oleva Brives ja vasemmalla rannalla oleva Charensac, yhdistettiin kuninkaallisella määräyksellä 20. toukokuuta 1839. Kunnan alueella on kolme historiallista siltaa. Vanhin silta, *Le Vieux Pont*, on raunioitunut. Vanhimmat tiedot sillasta ovat vuodelta 1210. Se on ollut alkujaan yhdeksänaukkoinen holvisilta. Tulvat ovat tuhonneet siltaa, ja siitä on enää jäljellä kaksi aukkoa. 1700-luvulla rakennettiin joen yli uusi silta, *Le pont Galard*. Tämä viisiaukkoinen ja 97 metriä pitkä holvisilta valmistui vuonna 1776. Kolmas silta, *Le pont de la Chartreuse*, on rakennettu vanhan gallialaisen sillan paikalle. Tätä alkujaan keskiaikaista siltaa on rakennettu useasti uudelleen tulvan tuhojen jälkeen. Nykyään se on viisiaukkoinen holvilta, jolla on pituutta 136 metriä. Kylien yhdistämisen jälkeen rakennettiin kunnalle Notre-Dame de Bon Secoursin kirkko vuosina 1846–1853 ja sitä laajennettiin ja varustettiin kellotornilla vuonna 1902.


Tiedosto:Brives-Charensac (Haute-Loire, Fr), vieux pont sur la Loire.JPG|Le pont de la Chartreuse


## Lähteet

## Aiheesta muualla
Óttarr Proppé

**Óttarr Proppé** (s. 7. marraskuuta 1968) on islantilainen muusikko, näyttelijä ja entinen poliitikko. Hän istui kansanedustajana Alltingissä vuosina 2013–2017 ja toimi Islannin terveysministerinä vuonna 2017.

Óttarr syntyi Reykjavíkissä. Hänen serkkunssa Kolbeinn Óttarsson Proppé istui Alltingissä vihreän vasemmiston edustajana vuosina 2016–2021, minkä lisäksi hän on Alltingissä vuosina 1919–1923 istuneen Ólafur Proppén jälkeläinen. Hän valmistui Pennridge High Schoolista Pennsylvanian Perkasiessa vuonna 1986.

Óttarr työskenteli kirjakauppiaana vuosina 1987–2010. Hän on toiminut soittajana ja lauluntekijänä useissa yhtyeissä sekä näyttelijänä, käsikirjoittajana, ääniteknikkona ja tuottajana elokuvissa ja dokumenttielokuvissa.

Vuosina 2010–2013 Óttarr istui Reykjavíkin kaupunginvaltuustossa ja kaupunginhallituksessa. Vuoden 2013 parlamenttivaaleissa Óttarr valittiin Alltingiin, jossa hän istui vuoteen 2017 asti. Vuosina 2015–2017 hän oli valoisa tulevaisuus -puolueen puheenjohtaja. Vuonna 2017 hän toimi Islannin terveysministerinä.

## Lähteet
Þorsteinn Víglundsson

**Þorsteinn Víglundsson** (s. 22. marraskuuta 1969) on islantilainen reformipuolueen poliitikko, joka istui kansanedustajana Alltingissä vuosina 2016–2020 ja toimi vuonna 2017 Islannin sosiaali- ja tasa-arvoministerinä.

Þorsteinn syntyi Seltjarnarnesissä. Hänen tätinsä Ásta B. Þorsteinsdóttir oli entinen kansanedustaja. Hän suoritti valtiotieteen kandidaatitutkinnon Islannin yliopistossa vuonna 1995. Hän on suorittanut AMP-tutkinnon Navarran yliopiston IESE Business Schoolissa. Vuosina 2011–2013 hän suoritti jatko-opintoja Islannin yliopistossa.

Vuosina 1994–1995 Þorstein toimi opettajana peruskoulussa. Vuosina 1995–1998 hän toimi toimittajana *[[Morgunblaðið]]*-sanomalehdessä. Vuosina 1998–2002 hän johti Kaupþing-pankkia  Luxemburgissa, 2002–2010 BM Vallá -yritystä, 2010–2013 Islannin alumiinintuottajien liittoa ja 2013–2016 Islannin työnantajaliittoa.

Vuoden 2016 parlamenttivaaleissa Þorsteinn valittiin Alltingiin Reykjavíkurkjördæmi norður -vaalipiiristä. Vuonna 2017 hän toimi sosiaali- ja tasa-arvoministerinä.

## Lähteet
Veikko Silventoinen

**Veikko Armas Silventoinen** (27. maaliskuuta 1923 Vahviala – 30. kesäkuuta 2002) oli suomalainen autokoulun opettaja, autokouluyrittäjä ja liikennöitsijä, joka sai liikenneneuvoksen arvonimen.

Silventoisen vanhemmat olivat työmies Kustaa Aadolf Silventoinen ja Hulda Eeva Rahikka. Hän meni jo viisitoistavuotiaana asiapojaksi viipurilaiseen Auto-Bruun-yhtiöön ja oli sodan aikana ajo-opettaja Moottoriajoneuvokoulutuskeskuksessa Lahdessa. Silventoinen sai sotien jälkeen kuorma-autoliikenteen harjoittamisluvan, mutta hankki vuonna 1945 myös Helsingin Auto-Opiston, josta tuli myöhemmin Suomen suurimpia autokouluja. 1950-luvulta aina 1970-luvun alkuun hän oli lisäksi Ammattienedistämislaitoksen autokoulunopettajakurssien tuntiopettaja. Hän myös esiintyi televisiossa usean vuoden ajan liikenneasiantuntijana ja piti televisiossakin autokoulukurssin. Linja-autoyrittäjä Silventoisesta tuli vuonna 
1959, kun hän osti Metsälän Linja -yhtiön. Helsingin Auto-Opisto järjesti Linja-autoliiton kanssa linja-autonkuljettajien peruskursseja. Liiketoiminnan johtamisesta 1980-luvun puolivälissä luopuneella Silventoisella oli uransa aikana useita autokoulualan luottamustehtäviä. Liikenneneuvoksen arvonimen hän sai vuonna 1975. 

## Lähteet
Viron arkkipiispa

**Viron evankelis-luterilaisen kirkon arkkipiispa** () on virolaisen evankelis-luterilaisen kirkon päämies. Virka perustettiin vuonna 1949 ja sen ensimmäinen haltija oli Jaan Kiivit seenior. 

Nykyisenä arkkipiispana toimii Urmas Viilma, joka aloitti tehtävässään helmikuussa 2015. 

## Lähteet
Salamanterisota

**Salamanterisota** () on tšekkiläisen kirjailijan Karel Čapekin fiktiivinen, satiirinen, jopa scifiksi luonnehdittu teos, joka ilmestyi vuonna 1936. Teoksen suomensi Reino Silvanto, ja suomennos julkaistiin WSOY:n kustantamana vuonna 1938. Suomennoksesta on otettu uusintapainoksia, ja teos on käännetty myös useille muille kielille.

## Juoni
Teoksen päähenkilö on merikapteeni, joka opettaa salamantereita kalastamaan helmiä itselleen. Ne kuitenkin onnistuvat oppimaan myös kaikenlaisia muita ihmisen oppeja puhetta myöten. Salamanterit lisääntyvät ja valtaavat itselleen lisäalaa ja ryhtyvät lopulta muuttamaan mantereita mereksi. Tällä tavoin ne joutuvat vakavaan konfliktiin ihmisen kanssa, joka on tottunut kuivattamaan vesialueita maaksi.

## Lähteet
Helge Sander

**Helge Mølsted Sander** (s. 27. elokuuta 1950 Herning) on tanskalainen Venstren poliitikko. Hän on istunut kansankäräjillä vuosina 1984–1998 ja 2005–2011 sekä toiminut Tanskan tiede-, teknologia- ja kehitysministerinä vuosina 2001–2010.
## Lähteet

## Aiheesta muualla
* ''Helge Sander'' Tanskan kansankäräjien verkkosivuilla
Super Trouper (kappale)

**Super Trouper** on ruotsalaisen Abba-yhtyeen musiikkikappale vuodelta 1980. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen seitsemännen studioalbumin *Super Trouper* avausraitana. Päävokalistina on Anni-Frid Lyngstad.

"Super Trouper" julkaistiin seitsentuumaisena vinyylisinglenä marraskuussa 1980 b-puolenaan "The Piper". Brasilian painoksessa b-puolena on "On and On and On".

"Super Trouper" -kappaleen taltiointi aloitettiin 3. lokakuuta 1980 Polar Music Studiolla. *Super Trouper* -albumin raidoista se taltioitiin viimeisenä, vain kuukausi ennen albumin julkaisua. "Super Trouper" päätyi albumille kappaleen "Put on Your White Sombrero" sijasta. Jälkimmäisen taltiointi oli aloitettu 9. syyskuuta 1980, mutta se pantiin jäihin ja julkaistiin vasta 1994 Abban kokoelma-albumilla *Thank You for the Music*.

"Super Trouper" nousi listaykköseksi Länsi-Saksassa, Alankomaissa, Belgiassa, Britanniassa ja Irlannissa. Britanniassa se oli loppuvuodesta 2021 Abban menestynein sävelteos kappaleen "Dancing Queen" jälkeen. Sijoitus perustuu sekä fyysisten äänitteiden myyntiin että suoratoistojen lukumäärään.

Super Trouper tarkoittaa suurta valonheitintä, jollaisia käytetään esimerkiksi stadionkonserteissa. Abban jäsenet viihtyivät paremmin studiossa kuin lavoilla, ja kappale "Super Trouper" heijastaa kyseistä asiaintilaa. Sen tempo on reipas, mutta sanoitus kertoo yksinäisyydestä, jota pop-tähti tuntee lavalla tuhansien ihmisten läsnäolosta huolimatta.

"Super Trouper" on versioitu lukemattomia kertoja. Se on niin ikään mukana musikaalielokuvissa *[[Mamma Mia! (elokuva)|Mamma Mia!]]* ja *[[Mamma Mia: Here We Go Again!]]*.

## Lähteet
Andante, Andante

**Andante, Andante** on ruotsalaisen Abba-yhtyeen musiikkikappale vuodelta 1980. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen seitsemännellä studioalbumilla *Super Trouper*. Päävokalistina on Anni-Frid Lyngstad. Kappaleen taltiointi aloitettiin 9. huhtikuuta 1980 Polar Music Studiolla ja sen työnimenä oli "Hold Me Close".

"Andante, Andante" julkaistiin seitsentuumaisena vinyylisinglenä vuonna 1981 b-puolenaan "The Piper". 

"Andante, Andante" on versioitu useaan kertaan. Sen ovat tulkinneet muun muassa Hazell Dean ja Andreas Martin, joka levytti sen saksankielisenä nimellä "Ich brauch' deine Liebe". Kappale on niin ikään mukana musikaalielokuvassa *[[Mamma Mia: Here We Go Again!]]*.

## Lähteet